
R A P O R T


asupra proiectului de Lege pentru ratificarea Tratatului


 între  România  şi  Republica  Populară  Chineză 


privind extrădarea, semnat la Bucureşti la 1 iulie 1996.





		In conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată cu dezbaterea în fond a proiectului de lege menţionat mai sus, trimis cu nr.108 din 27 aprilie 1998, înregistrat sub nr.301/XVIII/11 din 28 aprilie 1998.


		Consiliul Legislativ a avizat favorabil proiectul de Lege pentru ratificarea Tratatului între România şi Republica Populară Chineză privind extrădarea, semnat la Bucureşti la 1 iulie 1996, cu avizul nr.850 din 14 noiembrie 1997.


		Acest proiect de lege a fost adoptat de Senat în şedinţa din 21 aprilie 1998.


		In conformitate cu prevederile art.57 din Regulamentul Camerei Deputaţilor, Comisia juridică, de disciplină şi imunităţi a examinat proiectul de lege în şedinţa din 6 mai 1998.


		Comisia pentru politică externă, sesizată, spre dezbatere în avizare, cu acest proiect de lege, a trimis avizul  favorabil cu adresa nr.XVIII/13/169 din 6 mai 1998. 


		Constatând că, Tratatul între România şi Republica Populară Chineză privind extrădarea, semnat la Bucureşti la 1 iulie 1996, care este supus ratificării prin prezentul proiect de lege, cuprinde soluţii care corespund practicii internaţionale actuale în materie de extrădare şi ţine seama, de asemenea, şi de dispoziţiile din legislaţia  internă a fiecăreia dintre părţile contractante, membrii comisiei au hotărât, cu majoritate de voturi, ca proiectul de lege să fie supus Plenului Camerei Deputaţilor spre dezbatere şi aprobare, în forma adoptată de Senat.


		In raport de obiectul şi conţinutul său acest proiect de lege face parte din categoria legilor ordinare.











                      PRESEDINTE,                            SECRETAR,


                    Emil Teodor Popescu              Nicolae Grădinaru

